Адана кебап ♥ adana kebab
### **bg** По това време трябваше да съм в Истанбул, да се разхождам край Босфора, да снимам ориенталски пейзажи и да се наслаждавам на любимата ми турска кухня, а защо не и на [yeni rakı](https://www.facebook.com/yenirakiglobal). Разбира се, обилният снеговалеж през последните дни, провали плановете и отложихме почивката за по-слънчеви дни, но това съвсем не ми попречи да се насладя на убийственовкуснопристрастяващия кебап от агнешко, който направо води до пристрастяване.


### 


### Преди да ви запозная с рецептата, ще спомена, че кебап се приготвя на дълги, метални и плоски шишове, които аз не притежавам и на дървени въглища, които пък ми беше невъзможно да използвам на балкона :) Ако разполагате с барбекю, обаче, задължително се възползвайте за по-автентичен вкус :)


### **Необходими продукти:**


### за 4 порции


### *Месо:*


### 600-700 гр. кайма от агнешко (аз използвах от плешка, заедно с мазнините)


### 1 червена чушка


### 1 с.л. студена вода


### 1/2 ч.л. сол


### *Подправка:*


### 1/2 ч.л. сол


### 1 ч.л. смлян кимион


### 1 1/2 ч.л. сумак


### **Начин на приготвяне:**


### Загрейте грил тиган на средно висока температура и подгответе подправката, като смесите всички съставки.


### Почистете чушката от семената и дръжката, нарежете на едри парчета и поставете в блендер заедно със студената вода. Пасирайте до фино пюре.


### В купа смесете каймата със солта и пюрето от чушка и с ръце месете каймата докато започне да полепва по стените на купата. Това е **важна стъпка** за да не изпада месото от шишовете.


### С мокри ръце оформете дълги и плоски шишове (нещо като кебапче на шиш, но по-голямо и плоско ;) ) и поръсете от двете страни с подправката със сумак. Изпечете от двете страни до златисто.


### През това време подгответе гарнитура от нарязани *чери домати*, овкусени с малко *магданоз*, *сол* и *зехтин* и *червен лук*, нарязан на ивици и овкусен с *лимонов сок*, *сол* и *сумак*.


### Когато кебапите са готови, запечете арабски питки в същия съд, за да попият от ароматите на месото и поднесете ястието, аранжирано по ваш вкус и задължително с *люто чушле* :)


### [Адана кебап](https://culinarywithme.com/wp-content/uploads/2015/03/adana_kebab_1_small.jpg)


### 

